《贺张仪立弄璋》
宋代·度正

弄月吟风泮水湄，几回占喜误蛛丝。
三鱣讲罢争传易，一鲤祥开想学诗。
天傅梅花凝蝶粉，春归柳叶画蛾眉。
何时得践凌云约，领略山中一段奇。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。